**Informovaný súhlas s pokračovaním plnenia povinného predprimárneho vzdelávania**

Podľa § 28a ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, dieťa, ktoré po dovŕšení šiesteho roka veku nedosiahlo školskú spôsobilosť pokračuje v povinnom predprimárnom vzdelávaní na základe rozhodnutia riaditeľa Základnej školy s materskou školou Jozefa Murgaša, Horná 22, Šaľa (ďalej len „ZŠ s MŠ“) podľa § 5 ods. 14 písm. f) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

Vydaniu rozhodnutia o pokračovaní plnenia povinného predprimárneho vzdelávania predchádza predloženie nasledovných dokladov zákonným zástupcom:

* písomný súhlas príslušného zariadenia pedagogicko-psychologického poradenstva a prevencie,
* písomný súhlas všeobecného lekára pre deti a dorast,
* informovaný súhlas zákonného zástupcu.

Ak zákonný zástupca nepredloží všetky tri doklady súčasne, alebo jeden z dokumentov zo zariadenia pedagogicko-psychologického poradenstva a prevencia alebo od všeobecného lekára pre deti a dorast bude nesúhlasný, riaditeľ ZŠ s MŠ vo veci vydania rozhodnutia o pokračovaní v plnení povinného predprimárneho vzdelávania **nezačne konanie**.

Dieťa (uviesť – meno, priezvisko, dátum narodenia, miesto trvalého pobytu):

bude nadväzne na to pokračovať v plnení povinného predprimárneho vzdelávania v školskom roku 20\_\_/20\_\_.

Ak dieťa ani po pokračovaní plnenia povinného predprimárneho vzdelávania v materskej škole nedosiahne školskú spôsobilosť, začne od 1. septembra školského roka 20\_\_/20\_\_, ktorý nasleduje po dni, v ktorom dieťa dovŕšilo siedmy rok veku, plniť povinnú školskú dochádzku v základnej škole.

**Stanovisko zákonného zástupcu:**

Počas školského roka 20\_\_/20\_\_ budem dbať o riadne plnenie povinného predprimárneho vzdelávania môjho dieťaťa, pretože som si vedomý právnych dôsledkov toho, ak by moje dieťa neospravedlnene vynechalo viac ako päť dní v mesiaci.

Počas pokračovania plnenia povinného predprimárneho vzdelávania môjho dieťaťa budem poskytovať materskej škole súčinnosť vo veciach výchovy a vzdelávania, budem s ňou spolupracovať a budem rešpektovať jej odporúčania a pokyny. Súčasne budem, podľa potreby, spolupracovať s príslušným zariadením pedagogicko-psychologického poradenstva a prevencie, budem informovať materskú školu bezodkladne o všetkých skutočnostiach, ktoré by mohli mať nepriaznivý dopad na plnenie povinného predprimárneho vzdelávania môjho dieťaťa.

**Vyjadrenie zákonného zástupcu:**

Som si vedomý/vedomá právnej zodpovednosti za svoje rozhodnutie a dobrovoľne som sa rozhodol/rozhodla, aby moje dieťa pokračovalo v plnení povinného predprimárneho vzdelávania v školskom roku 20\_\_/20\_\_.

Potvrdzujem , že som bol/bola riadne oboznámený/oboznámená s obsahom informovaného súhlasu a bol/bola som riadne poučený/poučená o dôsledkoch môjho súhlasu.

Zákonný zástupca (meno, priezvisko, titul, miesto a dátum podpisu):

Zákonný zástupca (meno, priezvisko, titul, miesto a dátum podpisu):